ddrg/super_eurlex huggingface dataset:
Euroopa Liidu Teataja L 367 , 31/12/1985 Lk 0021 - 0021

Soomekeelne eriväljaanne: Peatükk 3 Köide 20 Lk 0039

Hispaaniakeelne eriväljaanne: Peatükk 03 Köide 40 Lk 0023

Rootsikeelne eriväljaanne: Peatükk 3 Köide 20 Lk 0039

Portugalikeelne eriväljaanne Peatükk 03 Köide 40 Lk 0023



Nõukogu määrus (EMÜ) nr 3795/85, 20. detsember 1985, millega muudetakse määrust (EMÜ) nr 1674/72, milles sätestatakse seemnesektoris abi andmise ja rahastamise üldeeskirjad, seoses Hispaania ja Portugali ühinemisega EUROOPA ÜHENDUSTE NÕUKOGU, võttes arvesse Hispaania ja Portugali ühinemislepingut, eriti selle artiklit 396, võttes arvesse komisjoni ettepanekut ning arvestades, et: vastavalt ühinemisakti artiklile 396 tuleks seoses Hispaania ja Portugali ühinemisega muuta määrust (EMÜ) nr 1674/72, [1] viimati muudetud määrusega (EMÜ) nr 1659/81 [2]; Hispaania ja Portugali ühinemisakti artikli 2 lõike 3 kohaselt võivad ühenduse institutsioonid võtta enne ühinemist vastu ühinemisakti artiklis 396 osutatud meetmed, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 1674/72 artiklile 1 lisatakse järgmine lõige: "3. Ühinemisakti artikli 344 lõikes 1 osutatud erandite kehtivusaja vältel antakse abi ka eliitseemne ja sertifitseeritud seemne puhul, mis on toodetud Portugalis ja mille kohta on tehtud kõnealuse akti artikli 344 lõike 3 kohane otsus." Artikkel 2 Käesolev määrus jõustub 1. märtsil 1986 Hispaania ja Portugali ühinemislepingu jõustumise korral. Käesolev määrus on tervikuna siduv ja vahetult kohaldatav kõikides liikmesriikides. Brüssel, 20. detsember 1985 Nõukogu nimel eesistuja R. Steichen [1] EÜT L 177, 4.8.1972, lk 1. [2] EÜT L 166, 24.6.1981, lk 1. --------------------------------------------------
Nõukogu määrus (EMÜ) nr 225/85,

29. jaanuar 1985,

millega nähakse ette Gröönimaa kohta kehtiva kalanduse erikorra erimeetmed

EUROOPA ÜHENDUSTE NÕUKOGU,

võttes arvesse Euroopa Majandusühenduse asutamislepingut, eriti selle artiklit 43 ja Gröönimaa kohta kehtiva erikorra protokolli artikli 1 lõiget 2,

võttes arvesse komisjoni ettepanekut,

võttes arvesse Euroopa Parlamendi arvamust [1]

ning arvestades, et:

lepingu kohaselt, millega muudetakse Euroopa ühenduste asutamislepinguid Gröönimaa suhtes, kehtib Gröönimaa kohta lepingu neljandas osas sätestatud ülemeremaade ja -territooriumide kord; Gröönimaa kohta kehtiva erikorra protokolli artikliga 1 seotakse omavahel Gröönimaalt pärit kalatoodete impordiks töötlemine ja ühenduse võimalused pääseda juurde Gröönimaa kalastusvetele, mis on tagatud ühelt poolt Euroopa Majandusühenduse ning teiselt poolt Taani valitsuse ja Gröönimaa kohaliku valitsuse vahel sõlmitud kalanduskokkuleppega, mis on heaks kiidetud määrusega (EMÜ) nr 223/85 [2];

poolte kohustuste kohandamine ja kalanduskokkuleppe peatamine nähakse ette kõnealuse kokkuleppega ja selle artikli 2 lõikes 1 nimetatud protokollidega;

seepärast tuleks ette näha selleks kehtestatud sätete asjakohane rakenduskord,

ON VASTU VÕTNUD KÄESOLEVA MÄÄRUSE:

Artikkel 1

Otsused järgneva kohta võetakse vastu artikliga 2 ettenähtud korras:

a) ühenduse kohustuste kohandamine kalanduskokkuleppe artikli 2 lõikes 1 nimetatud protokollide alusel;

b) kalanduskokkuleppe peatamine vastavalt selle kokkuleppe artiklile 10;

c) kõnealuse peatamise korral Gröönimaalt pärit kalatoodete impordiks töötlemise asjakohased meetmed.

Artikkel 2

1. Komisjon otsustab artiklis 1 nimetatud juhtudel liikmesriigi taotlusel või omal algatusel vajalikud meetmed, millest ta teatab liikmesriikidele ja mida kohaldatakse viivitamata.

Iga liikmesriik võib komisjoni meetme nõukokku läbivaatamiseks saata. Nõukogu võib kvalifitseeritud häälteenamusega seda meedet muuta või selle tühistada.

2. Meetmed tühistatakse artiklis 1 sätestatud korras niipea, kui kalanduskokkuleppega ettenähtud konsultatsioonid võimaldavad tasakaalu taastada.

Artikkel 3

Käesolev määrus jõustub samal päeval, kui jõustub leping, millega muudetakse Euroopa ühenduste asutamislepinguid Gröönimaa suhtes.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 29. jaanuar 1985

Nõukogu nimel

eesistuja

G. Andreotti

[1] EÜT C 172, 2.7.1984, lk 83.

[2] EÜT L 29, 1.2.1985, lk 8.

--------------------------------------------------
Euroopa Liidu Teataja L 247 , 14/09/1985 Lk 0012 - 0012

Soomekeelne eriväljaanne: Peatükk 3 Köide 19 Lk 0159

Hispaaniakeelne eriväljaanne: Peatükk 03 Köide 37 Lk 0237

Rootsikeelne eriväljaanne: Peatükk 3 Köide 19 Lk 0159

Portugalikeelne eriväljaanne Peatükk 03 Köide 37 Lk 0237



Komisjoni määrus (EMÜ) nr 2591/85, 13. september 1985, millega muudetakse määrust (EMÜ) nr 1351/72 tootjarühmade tunnustamise kohta humalasektoris EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 26. juuli 1971. aasta määrust (EMÜ) nr 1696/71 humalaturu ühise korralduse kohta, [1] viimati muudetud Kreeka ühinemisaktiga, eriti selle artikli 7 lõiget 5, ning arvestades, et: komisjoni määruses (EMÜ) nr 1351/72, [2] muudetud määrusega (EMÜ) nr 2564/77, [3] sätestatakse tingimused, mille alusel võivad liikmesriigid tootjarühmadele või tunnustatud tootjarühmade liidule tunnustuse anda või selle ära võtta; kui tunnustatud tootjarühmadele on antud tootmistoetust, võib seda kasutada turu stabiliseerimiseks; liikmesriigid peaksid kontrollima, kas tunnustatud toojarühmad kasutavad abi neile antud ülesannete täitmiseks; tuleks sätestada antud abi tagasimaksmine, kui ilmneb, et seda ei ole kasutatud vastavalt määruses (EMÜ) nr 1696/71 sätestatud tingimustele; käesolevas määruses sätestatud meetmed on kooskõlas humalaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 1351/72 artikli 4 lõige 3 asendatakse järgmisega: "3. Liikmesriigid kontrollivad pidevalt tunnustatud tootjarühmade tunnustamiseks vajalike tingimuste täitmist ja neile antud abi haldamist. Kui ilmneb, et abi haldamine ei ole kooskõlas määruse (EMÜ) nr 1696/71 artikli 7 lõikega 1, eelkõige selle punkti e teises taandes osutatud meetmete eesmärkidega, võtavad liikmesriigid vajalikud meetmed kõnealustelt tootjarühmadelt asjaomaste summade tagasinõudmiseks." Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 13. september 1985 Komisjoni nimel asepresident Frans Andriessen [1] EÜT L 175, 4.8.1971, lk 1. [2] EÜT L 148, 30.6.1972, lk 13. [3] EÜT L 299, 23.11.1977, lk 9. --------------------------------------------------
Euroopa Liidu Teataja L 367 , 31/12/1985 Lk 0006 - 0006

Soomekeelne eriväljaanne: Peatükk 3 Köide 20 Lk 0038

Hispaaniakeelne eriväljaanne: Peatükk 03 Köide 40 Lk 0008

Rootsikeelne eriväljaanne: Peatükk 3 Köide 20 Lk 0038

Portugalikeelne eriväljaanne Peatükk 03 Köide 40 Lk 0008



Nõukogu määrus (EMÜ) nr 3791/85, 20. detsember 1985, millega kohandatakse teatavaid muna- ja linnulihasektorit käsitlevaid määrusi seoses Hispaania ja Portugali ühinemisega EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, võttes arvesse Hispaania ja Portugali ühinemisakti, eriti selle artikli 396 lõiget 2, võttes arvesse komisjoni ettepanekut ning arvestades, et: vastavalt ühinemisakti artiklile 396 tuleks muna- ja linnulihasektoris seoses Hispaania ja Portugali ühinemisega kohandada nõukogu 29. oktoobri 1975. aasta määrust nr 2772/75 (munade turustusnormide kohta, [1] viimati muudetud määrusega (EMÜ) nr 3341/84 [2]) ja nõukogu 29. oktoobri 1975. aasta määrust (EMÜ) nr 2782/75 (haudemunade ja kodulindude tibude tootmise ja turustamise kohta, [3] viimati muudetud määrusega (EMÜ) nr 3485/80 [4]); vastavalt ühinemislepingu artikli 2 lõikele 3 võivad ühenduse institutsioonid võtta enne ühinemist vastu ühinemisakti artiklis 396 osutatud meetmed, mis jõustuvad ühinemislepingu jõustumise korral kõnealuse ühinemislepingu jõustumispäeval; vastavalt ühinemisakti artiklile 261 tuleb Portugali käsitlevate meetmete kohaldamine edasi lükata kuni esimese etapi lõpuni, ON VASTU VÕTNUD KÄESOLEVA MÄÄRUSE: Artikkel 1 1. Määruse (EMÜ) nr 2772/75 artikli 17 lõike 2 teisele lõigule lisatakse järgmised taanded: "— PERIODO DE EMBALAJE DE… AL…" , "— PERÍODO DE EMBALAGEM DE… A.…" . 2. Määruse (EMÜ) nr 2772/75 artikli 17 lõike 3 esimesele lõigule lisatakse järgmised taanded: "— EMBALADO EL…," "— EMBALADO EM.…" . Artikkel 2 1. Määruse (EMÜ) nr 2782/75 artikli 5 lõikes 3 lisatakse sõnade "uova de cova" järele sõnad "huevos para incubar", "ovos para incubaçao". 2. Määruse (EMÜ) nr 2782/75 artiklis 6 lisatakse sõna "cova" järele sõnad "para incubar", "para incubaçao". Artikkel 3 Käesolev määrus jõustub 1. jaanuaril 1986 Hispaania ja Portugali ühinemislepingu jõustumise korral. Käesolevat määrust kohaldatakse alates 1. märtsist 1986, välja arvatud portugalikeelseid muudatusi, mille kohaldamine lükatakse edasi kuni ühinemisakti artiklis 260 osutatud esimese etapi lõpuni. Käesolev määrus on tervikuna siduv ja vahetult kohaldatav kõikides liikmesriikides. Brüssel, 20. detsember 1985 Nõukogu nimel eesistuja R. Steichen [1] EÜT L 282, 1.11.1975, lk 56. [2] EÜT L 312, 30.11.1984, lk 7. [3] EÜT L 282, 1.11.1975, lk 100. [4] EÜT L 365, 31.12.1980, lk 1. --------------------------------------------------
Euroopa Liidu Teataja L 210 , 07/08/1985 Lk 0013 - 0013

Soomekeelne eriväljaanne: Peatükk 3 Köide 19 Lk 0066

Hispaaniakeelne eriväljaanne: Peatükk 03 Köide 36 Lk 0239

Rootsikeelne eriväljaanne: Peatükk 3 Köide 19 Lk 0066

Portugalikeelne eriväljaanne Peatükk 03 Köide 36 Lk 0239



Komisjoni määrus (EMÜ) nr 2249/85, 2. august 1985, millega muudetakse määrust nr 467/67/EMÜ, millega määratakse kindlaks riisi töötlemise eri etappide ümberarvestuskursid, töötlemiskulud ja kõrvalsaaduste väärtus EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 21. juuni 1976. aasta määrust (EMÜ) nr 1418/76 riisituru ühise korralduse kohta, [1] viimati muudetud määrusega (EMÜ) nr 1025/84, [2] eriti selle artiklit 19, ning arvestades, et: komisjoni määruse nr 467/67/EMÜ [3] (viimati muudetud määrusega (EMÜ) nr 1548/84 [4]) artikli 2 lõigetes 1 ja 2 määratakse kindlaks teatavate töötlemisetappide puhul arvessevõetavad töötlemiskulud; hindade muutumise tulemusena on kõnealuste etappidega seotud töötlemiskulud samuti muutunud ning neid muutusi tuleks arvesse võtta; käesoleva määrusega ettenähtud meetmed on kooskõlas teraviljaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse nr 467/67/EMÜ artikli 2 lõigetes 1 ja 2 asendatakse summa "45,00 eküüd" summaga "47,13 eküüd". Artikkel 2 Käesolev määrus jõustub 1. septembril 1985. Käesolev määrus on tervikuna siduv ja vahetult kohaldatav kõikides liikmesriikides. Brüssel, 2. august 1985 Komisjoni nimel president Jacques Delors [1] EÜT L 166, 25.6.1976, lk 1. [2] EÜT L 107, 19.1.1984, lk 13. [3] EÜT L 204, 24.8.1967, lk 1. [4] EÜT L 148, 5.6.1984, lk 16. --------------------------------------------------
Euroopa Liidu Teataja L 339 , 18/12/1985 Lk 0034 - 0034

Hispaaniakeelne eriväljaanne: Peatükk 03 Köide 39 Lk 0141

Portugalikeelne eriväljaanne Peatükk 03 Köide 39 Lk 0141

Soomekeelne eriväljaanne: Peatükk 3 Köide 19 Lk 0237

Rootsikeelne eriväljaanne: Peatükk 3 Köide 19 Lk 0237



Komisjoni määrus (EMÜ) nr 3562/85, 17. detsember 1985, millega parandatakse määrust (EMÜ) nr 3143/85 kontsentreeritud või pakenditel olevate märgete osas EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 27. juuni 1968. aasta määrust (EMÜ) nr 804/68 piima- ja piimatooteturu ühise korralduse kohta, [1] viimati muudetud määrusega (EMÜ) nr 1298/85, [2] eriti selle artikli 6 lõiget 7, ning arvestades, et: komisjoni 11. novembri 1985. aasta määruses (EMÜ) nr 3143/85 (kontsentreeritud võina otsetarbimiseks mõeldud sekkumisvõi müügi kohta alandatud hindadega, [3] viimati muudetud määrusega (EMÜ) nr 3338/85 [4] sätestatakse, et kontsentreeritud või pakenditel peavad olema teatavad selged ja loetavad märked; vea tõttu ei vasta itaaliakeelne märge piima- ja piimatooteturu korralduskomiteele hääletamiseks esitatud tekstis vastu võetud märkele; määrust tuleks seetõttu parandada, ON VASTU VÕTNUD KÄESOLEVA MÄÄRUSE: Artikkel 1 Artikli 5 lõike 4 esimese lõigu eelviimane taane asendatakse järgmisega: "— burro concentrato." Artikkel 2 Käesolev määrus jõustub selle Euroopa Ühenduste Teatajas avaldamisele järgneval päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 17. detsember 1985 Komisjoni nimel asepresident Frans Andriessen [1] EÜT L 148, 28.6.1968, lk 13. [2] EÜT L 137, 27.5.1985, lk 5. [3] EÜT L 298, 12.11.1985, lk 9. [4] EÜT L 318, 29.11.1985, lk 5. --------------------------------------------------
Euroopa Liidu Teataja L 251 , 20/09/1985 Lk 0040 - 0040

Soomekeelne eriväljaanne: Peatükk 3 Köide 19 Lk 0163

Hispaaniakeelne eriväljaanne: Peatükk 03 Köide 38 Lk 0005

Rootsikeelne eriväljaanne: Peatükk 3 Köide 19 Lk 0163

Portugalikeelne eriväljaanne Peatükk 03 Köide 38 Lk 0005



Komisjoni määrus (EMÜ) nr 2651/85, 19. september 1985, millega muudetakse määrust (EMÜ) nr 2248/85 teatavate juustude Ameerika Ühendriikidesse eksportimiseks nõutava sertifikaadi osas EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 20. detsembri 1979. aasta määrust (EMÜ) nr 2931/79 eksporditoetuse andmise kohta põllumajandustoodetele, mis võivad kolmandast riigist importimisel kuuluda erirežiimi alla, [1] eriti selle artikli 1 lõiget 2, ning arvestades, et: komisjoni 25. juuli 1985. aasta määrusega (EMÜ) nr 2248/85 (üksikasjalike eeskirjade kohta haldusabi andmiseks kvoodipiirangute alusel eksporditavale Emmentali juustule, mis Ameerika Ühendriikidesse importimise korral vastab erirežiimi tingimustele) [2] on Emmentali juustu jaoks kehtestatud ekspordisertifikaat, et tugevdada halduskoostööd Ameerika Ühendriikidega ning tagada kvoodi täielik kasutamine; Ameerika toll liigitab impordi erirežiimi alla kuuluva toote rubriiki "950.10 B Swiss or Emmenthaler cheese with eye formation"; seepärast tuleks vastavalt kohandada määruse (EMÜ) nr 2248/85 lisas esitatud sertifikaati; piima- ja piimatooteturu korralduskomitee ei ole oma eesistuja poolt määratud tähtaja jooksul arvamust esitanud, ON VASTU VÕTNUD KÄESOLEVA MÄÄRUSE: Artikkel 1 Määrust (EMÜ) nr 2248/85 muudetakse järgmiselt. 1. Määruse pealkirjas asendatakse sõnad "Emmentali juustule" sõnadega "teatavatele juustudele". 2. Artikkel 1 asendatakse järgmisega: "Artikkel 1 I lisas loetletud ning Ameerika Ühendriikide "Tariff Schedule'i" alamrubriiki 117.60.25 kuuluvate ja kvoodipiirangutega hõlmatud juustude eksportimiseks Ameerika Ühendriikidesse (sealhulgas Puerto Rico ja Hawaii) annab eksportiva liikmesriigi pädev asutus eksportija taotlusel välja sertifikaadi, mis vastab käesoleva määruse II lisas esitatud näidisele." 3. Artiklis 4 jäetakse välja sõna "Emmentali". 4. Artiklis 5 jäetakse välja sõna "Emmentali". 5. Lisatakse järgmine I lisa: " I LISA Artiklis 1 osutatud juustusortide loetelu Alamrubriik | Juustuliik | ex 04.04 A | Emmental | ex 04.04 E I b) 2 | Maasdam | Samsoe | Svenbo | " 6. Endine lisa muudetakse II lisaks ning sõnad "Certificate for the export of Emmentaler cheese to the United States of America" asendatakse sõnadega "Certificate for the export of Swiss or Emmenthaler cheese with eye formation to the United States of America". Artikkel 2 Käesolev määrus jõustub 21. päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 19. september 1985 Komisjoni nimel asepresident Frans Andriessen [1] EÜT L 334, 28.12.1979, lk 8. [2] EÜT L 210, 7.8.1985, lk 9. --------------------------------------------------
Euroopa Liidu Teataja L 343 , 20/12/1985 Lk 0019 - 0019

Soomekeelne eriväljaanne: Peatükk 3 Köide 20 Lk 0004

Hispaaniakeelne eriväljaanne: Peatükk 03 Köide 39 Lk 0169

Rootsikeelne eriväljaanne: Peatükk 3 Köide 20 Lk 0004

Portugalikeelne eriväljaanne Peatükk 03 Köide 39 Lk 0169



Komisjoni määrus (EMÜ) nr 3589/85, 17. detsember 1985, millega muudetakse teatavaid humalat käsitlevaid määrusi seoses Hispaania ja Portugali ühinemisega EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse Hispaania ja Portugali ühinemisakti, eriti selle artiklit 396, ning arvestades, et: seoses Hispaania ja Portugali ühinemisega tuleks vastavalt ühinemisakti artiklile 396 teha muudatused järgmistes määrustes: - 28. aprilli 1978. aasta määrus (EMÜ) nr 890/78, milles sätestatakse humala sertifitseerimise üksikasjalikud eeskirjad, [1] viimati muudetud 1979. aasta ühinemisaktiga, [2] - 21. detsembri 1978. aasta määrus (EMÜ) nr 3077/78 kolmandatest riikidest imporditava humalaga kaasasolevate tunnistuste ja ühenduse sertifikaatide samaväärsuse kohta, [3] viimati muudetud määrusega (EMÜ) nr 541/85 [4]; ühinemislepingu artikli 2 lõike 3 kohaselt võivad ühenduse institutsioonid enne ühinemist võtta ühinemisakti artiklis 396 osutatud meetmeid; need meetmed jõustuvad ühinemislepingu jõustumise korral kõnealuse ühinemislepingu jõustumispäeval, ON VASTU VÕTNUD KÄESOLEVA MÄÄRUSE: Artikkel 1 1. Määrust (EMÜ) nr 890/78 muudetakse järgmiselt: - artiklisse 5a lisatakse järgmine tekst: "Producto certificado — Reglamento (CEE) no 890/78 Producto certificado — Regulamento (CEE) no 890/78," - artikli 6 lõike 3 teise lõigu sõna "Kreeka" järele lisatakse järgmine tekst: "Hispaania ja Portugal", - artikli 11 teises lõigus lisatakse sõna "Kreeka" järele järgmine tekst: "Hispaania ja Portugal", - III lisa 2. jaole lisatakse järgmine tekst: "ESP — Hispaania" "P — Portugal". 2. Määruse (EMÜ) nr 3077/78 lisast jäetakse välja viited Portugalile ja Hispaaniale. Artikkel 2 Käesolev määrus jõustub 1. märtsil 1986 Hispaania ja Portugali ühinemislepingu jõustumise korral. Käesolev määrus on tervikuna siduv ja vahetult kohaldatav kõikides liikmesriikides. Brüssel, 17. detsember 1985 Komisjoni nimel asepresident Frans Andriessen [1] EÜT L 117, 29.4.1978, lk 43. [2] EÜT L 291, 19.11.1979, lk 77. [3] EÜT L 367, 28.12.1978, lk 28. [4] EÜT L 62, 1.3.1985, lk 57. --------------------------------------------------
Komisjoni määrus (EMÜ) nr 631/85,

12. märts 1985,

millega muudetakse kolmandat korda määrust (EMÜ) nr 32/82, milles sätestatakse veise- ja vasikaliha ekspordi eritoetuse andmise tingimused

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut,

võttes arvesse nõukogu 27. juuni 1968. aasta määrust (EMÜ) nr 805/68 veise- ja vasikalihaturu ühise korralduse kohta, [1] viimati muudetud Kreeka ühinemisaktiga, eriti selle artikli 18 lõiget 6,

ning arvestades, et:

komisjoni määruses (EMÜ) nr 32/82, [2] viimati muudetud määrusega (EMÜ) nr 2304/82, [3] sätestatakse veise- ja vasikaliha ekspordi eritoetuse andmise tingimused; selleks et vältida toodete asendamist, on sätestatud, et kõnealuste toodete suhtes ei tohi kohaldada komisjoni 31. märtsi 1980. aasta määruse (EMÜ) nr 798/80 (millega kehtestatakse põllumajandustoodete eksporditoetuste ja positiivsete kursikompensatsioonide ettemaksete üldeeskirjad, [4] viimati muudetud määrusega (EMÜ) nr 1663/81 [5]) artikli 4 lõike 5 punktidega 2, 3 ja 4 ettenähtud toiminguid;

kaubandustavasid silmas pidades on siiski asjakohane lubada kõnealuste toodete pakendamist, tingimusel et iga toote tehasetähis või pitser jääb nähtavaks pakendi välisküljel, et vältida toodete vahetamist;

käesoleva määrusega ettenähtud meetmed on kooskõlas veise- ja vasikalihaturu korralduskomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Määruse (EMÜ) nr 32/82 artikli 2 lõike 2 teisele lõigule lisatakse järgmine tekst:

"Pädevad asutused võivad siiski lubada toodete pakendamist, tingimusel et iga toote artikli 3 lõikes 2 nimetatud tehasetähis või pitser jääb nähtavaks."

Artikkel 2

Käesolev määrus jõustub kolmandal päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 12. märts 1985

Komisjoni nimel

asepresident

Frans Andriessen

[1] EÜT L 148, 28.6.1968, lk 24.

[2] EÜT L 4, 8.1.1982, lk 11.

[3] EÜT L 246, 21.8.1982, lk 9.

[4] EÜT L 87, 1.4.1980, lk 42.

[5] EÜT L 166, 24.6.1981, lk 9.

--------------------------------------------------
Euroopa Liidu Teataja L 139 , 27/05/1985 Lk 0020 - 0020

Hispaaniakeelne eriväljaanne: Peatükk 03 Köide 34 Lk 0247

Portugalikeelne eriväljaanne Peatükk 03 Köide 34 Lk 0247

Soomekeelne eriväljaanne: Peatükk 3 Köide 18 Lk 0182

Rootsikeelne eriväljaanne: Peatükk 3 Köide 18 Lk 0182



Komisjoni määrus (EMÜ) nr 1365/85, 24. mai 1985, millega muudetakse määruseid (EMÜ) nr 2191/81 ja (EMÜ) nr 2192/81 või puhul antava toetuse summa osas EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 27. juuni 1968. aasta määrust (EMÜ) nr 804/68 piima- ja piimatooteturu ühise korralduse kohta, [1] viimati muudetud määrusega (EMÜ) nr 1298/85, [2] eriti selle artikli 12 lõiget 3, ning arvestades, et: komisjoni määrustes (EMÜ) nr 2191/81 [3] ja (EMÜ) nr 2192/81, [4] viimati muudetud määrusega (EMÜ) nr 1375/84, [5] määratakse kindlaks liikmesriikide mittetulundusühingutele ja -liitudele ning sõjavägedele ja samalaadsetele relvastatud eriorganisatsioonidele või ostmiseks antava toetuse määr; turusuundumusi silmas pidades tundub, et kõnealuse toetuse summat on vaja korrigeerida; käesoleva määrusega ettenähtud meetmed on kooskõlas piima- ja piimatooteturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2191/81 artikli 2 lõikes 1 ja määruse (EMÜ) nr 2192/81 artikli 2 lõikes 1 asendatakse summa "157 eküüd" summaga "150,5 eküüd". Artikkel 2 Käesolev määrus jõustub Euroopa Ühenduste Teatajas avaldamise päeval. Käesolevat määrust kohaldatakse alates 1. juunist 1985. Käesolev määrus on tervikuna siduv ja vahetult kohaldatav kõikides liikmesriikides. Brüssel, 24. mai 1985 Komisjoni nimel asepresident Frans Andriessen [1] EÜT L 148, 28.6.1968, lk 13. [2] EÜT L 137, 27.5.1985, lk 5. [3] EÜT L 213, 1.8.1981, lk 20. [4] EÜT L 213, 1.8.1981, lk 24. [5] EÜT L 132, 18.5.1984, lk 30. --------------------------------------------------